b'\n_START_ARTICLE_\nRobert G. Fowler (flyver)\n_START_SECTION_\nBiografi\n_START_PARAGRAPH_\nFowler ble f\xc3\xb8dt den 10. august, i 1884 i San Francisco, California. Han giftet seg med Leonore i 1913. Hun hadde tidligere v\xc3\xa6rt gift.\n_START_SECTION_\nVest-\xc3\xb8st flyvningen\n_START_PARAGRAPH_\nFowler forlot San Francisco, California, USA den 11. september 1911 i et fors\xc3\xb8k p\xc3\xa5 \xc3\xa5 vinne 50\xc2\xa0000 dollar \xc3\xa6(om lag 1\xc2\xa0272\xc2\xa0000 dollar i dag), en premie satt opp av aviskongen William Randolph Hearst. Fowler fl\xc3\xb8y en Wright dobbeltdekker utstyrt med en motor bygget av Cole Motor Car Company. Etter f\xc3\xb8rste dagen krasjet han i Alta, California. Hans  flyvning over USA ble fullf\xc3\xb8rt den 8. februar 1912 i Jacksonville, Florida etter fristens utl\xc3\xb8p og fikk ingen premie.\n_START_SECTION_\nPanamakanalen\n_START_PARAGRAPH_\nEtter \xc3\xa5 bli den f\xc3\xb8rste personen til \xc3\xa5 krysse USA fra vestkysten til \xc3\xb8stkysten ble Fowler den f\xc3\xb8rste til \xc3\xa5 gj\xc3\xb8re en nonstop transkontinental flyvning gjennom  Panamaeidet  p\xc3\xa5 57 minutter i april 1913. Han fl\xc3\xb8y fra Stillehavet til Atlanterhavet langs Panamakanalen. Med som passasjer hadde han kameramannen Ray-Duhem som filmet deler av kanalen under flyturen._NEWLINE_Samme m\xc3\xa5ned som de bilder som Duhem tok av festningsverkene i Panamakanalsonen, samt bilder av Presidio of San Francisco (da en aktiv milit\xc3\xa6r installasjon) ble publisert  i Sunset Magazine med teksten \xc2\xabCan the Panama-Canal Be Destoyd from the Air?\xc2\xbb Etter publisering bad Krigsdelartementet statsadvokaten i San Francisco, John W. Preston om \xc3\xa5 unders\xc3\xb8ke saken. Den 10. juli 1914 ble det utstedt arrestordre p\xc3\xa5 Fowler, Duhem, forfatteren Riley A. Scott og Sunsets\xc2\xa0redakt\xc3\xb8r Charles K. Field, da nye regler var vedtatt av den amerikanske Kongressen som gjorde det ulovlig \xc2\xabfor en sivil \xc3\xa5 ta eller publisere bilder av noen befestning, enten komplett eller i prosess med bygging\xc2\xbb._NEWLINE_Dagen etter dukket USA-Kommiss\xc3\xa6r i San Francisco opp med Fowler som hevdet at de hadde f\xc3\xa5tt tillatelse av Kanalens sjefsingeni\xc3\xb8r, oberst George Washington Goethals f\xc3\xb8r flyvningen og fortalte: \xc2\xaboberst Goethals ikke bare ga sin tillatelse, men han \xc3\xb8nsket oss lykke til, og sa han h\xc3\xa5pet bildene ville komme godt ut\xc2\xbb Rettssaken ble berammet til 10. august 1914, men den 15. juni 1915 hadde  juryen nektet \xc3\xa5 gjennomg\xc3\xa5 saken. Den ble til slutt henlagt fordi bevisene var ikke gode nok\n_START_SECTION_\nL-W-F\n_START_PARAGRAPH_\nLowe, Willard & Fowler Engineering Company ble grunnlagt p\xc3\xa5 Long Island, New York, i desember 1915. De ble kalt for gr\xc3\xbcndere, Edward Lowe Jr, Charles F. Willard, og Robert G. Fowler, og ble ogs\xc3\xa5 ansett for \xc3\xa5 ha funnet opp en metode for \xc3\xa5 laminere tre. Lowe stod for det meste av finansieringen, mens Fowler sikret seg full kontroll, og ga selskapet nytt navn,  L-W-F Engineering. Fowler og Willard trakk seg ut i 1916."\n_START_SECTION_\nFowler Airplane Corperation\n_START_PARAGRAPH_\nI 1908 etablerte Robert Fowler Fowler Airplane Corporation i San Francisco for \xc3\xa5 bygge Curtiss JN-4Ds for U.S. Army Signal Corps. Det var et av seks selskaper som bygde flyet under lisens.\n_START_SECTION_\nD\xc3\xb8d\n_START_PARAGRAPH_\nHan d\xc3\xb8de av et hjerteinfarkt 15. juni 1966 i sitt hjem i San Jose, California. Han ble gravlagt i Santa Clara Mission Cemetary i Santa Clara, California.'